KV36

KV36 in die Vallei  van die Konings by Thebe, naby die moderne stad Luxor in Egipte, was die grafkelder van farao Maiherpri van die 18de Dinastie.

Victor Loret het dit in sy tweede seisoen in die vallei herontdek, op 30 Maart 1899. Dit was in 'n groot mate onversteurd, maar omdat daar lank voorheen die laaste keer daaroor geskryf is, was dit nie so bekend soos die ander grafkelders in die vallei nie. Al die voorwerpe wat daarin gevind is, is na die Egiptiese Museum in Kaïro geneem en in die algemene katalogus (''Catalogue General; CG) aangeteken.  

Onlangs is 'n gedetailleerde lys van die voowerpe en hulle plek in die grafkelder egter ontdek.

Die klein grafkelder bestaan uit 'n skag en 'n kamer aan die onderkant van die westekant. Die grafkamer was onversier, nes dié van niekoninklikes in die vallei. Dit is 3,9 meter lank en 4,1 meter breed. Nie veel is oor Maiherpri bekend nie, want hy verskyn nie in ander bronne nie. 'n Ondersoek van die mummie het aan die lig gebring dat hy 'n jong man was toe hy gesterf het.

Maiherpri is in 'n stel van drie kiste geplaas. 'n Vierde kis, met die deksel langsaan, is ook gevind. Dit het aanvanklik tot groot verwarring onder Egiptoloë gelei; dit lyk egter of die ekstra kis binne-in die ander drie moes pas, maar te groot was. Die mummie het 'n begrafnismasker opgehad. Drie flesse met sy organe is ook in 'n kissie in die kamer gevind, asook Maiherpri se Dodeboek en verskeie bokse met stukke gemummifiseerde vleis.

Verwysings

Skakels
 Theban Mapping Project: KV36; sluit gedetailleerde kaarte van die grootste deel van die grafkelder in.

Vallei van die Konings